钦定古今图书集成/明伦汇编/闺媛典/第059卷 > 沈氏六烈妇
## 钦定古今图书集成/明伦汇编/闺媛典/第059卷 > 沈氏六烈妇

按《明外史列女传》：慈谿沈氏六烈妇：章氏、祚妻周氏、
希鲁妻冯氏、信魁妻柴氏、惟瑞妻孟氏、弘量妻孙氏、
琳妻所居名沈师桥，近海族众二千人，多骁黠善斗。
嘉靖中，倭寇数入犯，屡歼其魁，夺还掳掠，贼深仇之一日，贼大至，沈氏豪誓于众曰：“无出妇女，无辇货财，
共以死守，违者诛。”章亦集族中妇女誓于内曰：“男子
死斗，妇人当死，义无为贼辱。”众妇竦息听命。贼围合，
群妇聚一楼以待。既而贼入，章先出，投于河，周与冯
从之。柴方为夫，砺刃，即以刃砍贼，旋自刃。孟与孙为
贼所得，相抱持詈，贼夺刀自刺死。当是时，沈宗妇死
者三十馀人，而此六人尢烈。